Descriptio plantarum arborumque regionis meridianae
南方草木狀 seu translitteratione pinyin Nanfang caomu zhuang (scilicet "Descriptio plantarum arborumque regionis meridianae") est opus mediaevale Sinice scriptum de rebus naturalibus provinciarum hodiernarum Quantuniae Quansiaeque et regionis quae hodie Vietnamia appellatur. Opus scriptori saeculi IV Ji Han attribuitur. Quidam textum saeculo fere XII fictum esse, alii textum quem hodie legimus saeculo IV compositum, interpolationibus tardioribus auctum censent.